Lav et referat af nedenstående tekst:

Tekst:
Over hele landet blev der i dag afholdt Skolernes Motionsdag. Det er en fast tradition i Danmark, hvor skoleelever skal have pulsen op, inden de går på efterårsferien. Det er dog ikke alle skoler, der udfører motionsdagen på samme måde. På Bindslev Skole blev alt snak om curlingkultur i dag sat til side - til fordel for mudder, bildæk og alt, hvad en ekstrem forhindringsbane indebærer. Forælder Ruth Kirstine Larsen havde nemlig fået en idé til at blande traditionel løb med udfordringer, som hun kender gennem sit arbejde i Forsvaret og voksenløbet Xtreme Mandehørm. - Det er nogle gange godt at presse børnene ud over deres normale grænser. De tager fuldstændig imod udfordringen, siger Ruth Kirstine Larsen. Det er første gang, at Bindslev Skole holder på så utraditionel vis. - Da Ruth ringede med den her vanvittige idé, synes jeg, det var genialt. Børnene kommer ud og laver noget, de ellers ikke får mulighed, siger skoleleder Louise Høholt. I alt 200 elever deltog i løbet i Bindslev.

Referat:
Bindslevs skoleelever skulle igennem en noget udfordrende forhindringsbane på Skolernes Motionsdag.